Το σπίτι του Μάνου βρίσκεται κοντά στην παλιά πόλη των Χανίων (5 λεπτά με τα πόδια). Πολύ κοντά βρίσκεται επίσης και η παραλία της Νέας Χώρας, την οποία όμως δε θα συνιστούσα για μπάνιο (όμορφη τοποθεσία, με ωραίο πεζόδρομο και εστιατόρια, αλλά βρώμικα νερά). Πολύ κοντά στο σπίτι μπορεί κάποιος να βρει οτιδήποτε χρειαστεί (μανάβη, φούρνο, super market κτλ). Είναι πολύ άνετο για μια τετραμελή οικογένεια όπως η δική μας, περιποιημένο, με ωραία διακόσμηση και αρκετές παροχές (πλήρως εξοπλισμένη κουζίνα, 3 κλιματιστικά, πλυντήριο ρούχων). Αυτό όμως που μας έκανε την πιο θετική εντύπωση ήταν η διάθεση που έδειξαν ο Μάνος και η Άννα να μας εξυπηρετήσουν και να κάνουν τη διαμονή μας όσο το δυνατόν καλύτερη. Ευχαριστούμε πολύ για τη φιλοξενία!